**MÓDOSÍTÓ INDÍTVÁNY**

a Képviselő-testület 2018. szeptember 20-i ülésének 8. napirendjéhez

**Tisztelt Képviselő-testület!**

A 2018. szeptember 20-i ülésen 8. napirendi pontként szerepel a „**Döntés a Nagykovácsi Településüzemeltetési Intézmény üzemeltetésében lévő játszóterek nyitva tartásáról”** című előterjesztés.

A Pénzügyi és Településfejlesztési Bizottság a 2018. szeptember 17-én tartott ülésén megtárgyalta az előterjesztést és 59/2018. (IX. 17.) számú határozatában javasolja a Képviselő-testületnek a határozati javaslat alábbi módosítását:

**„Tárgy: Döntés a Nagykovácsi Településüzemeltetési Intézmény üzemeltetésében lévő játszóterek nyitva tartásáról**

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Nagyközség Önkormányzatának tulajdonában és a Nagykovácsi Településüzemeltetési Intézmény üzemeltetésében lévő játszóterek nyitvatartási idejét az alábbiak szerint határozza meg:

Nyáron: 8.00 – 20.00 óráig

Tavasszal **és szeptemberben**: 8.00 – 19.00 óráig

**Októberben** **8.00 – 18.00 óráig**

**Novemberben: 8.00 – 17.00 óráig**

Télen: zárva

Felhatalmazza a Polgármester és a Jegyzőt a szükséges intézkedések megtételére.

**Határidő**: azonnal

**Felelős**: Polgármester, Jegyző, Intézményvezető”

**Indokolás**

A napirendi pont tárgyalása során Polgármester Asszony kezdeményezésére megvitatta a Bizottság a nyitvatartási idők fenti módosítását. Elfogadta azt az indokot, hogy napnyugta után a nem kivilágított játszóterek balesetveszélyt jelenthetnek, ezért az őszi hónapokban célszerű a korábbi bezárásuk.

Kérem a Tisztelt Képviselő-testületet, hogy fogadja el a Bizottság módosító javaslatát.

Nagykovácsi, 2018. szeptember 18.

Tegzes Endre s.k.

elnök